**TISZTELT SZÜLŐ/ TÖRVÉNYES KÉPVISELŐ!**

1. Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során nemcsak személyes, hanem online úton is lehetőség van beíratni a tanköteles korba lépő gyermekét.
2. Az általános iskola első évfolyamára történő jelentkezésének elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>.   
   Az e-Ügyintézés „Beiratkozás Általános Iskolába (BÁI)” felület **2021. április 16-án éjfélig van nyitva**.
3. Amennyiben **módosítani kíván a már elektronikusan beküldött adatokon**, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi.
4. **A szülő a beíratás visszavonását kizárólag írásban kérheti** (e-mail is elfogadható). Amennyiben **a szülő visszavonja gyermeke jelentkezését**, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába.
5. **Amennyiben Ön** **nem a lakóhelye vagy tartózkodási helye szerinti körzetes iskolába** íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

**FONTOS!!!** **Minden tanköteles gyermeket jelentkeztetni kell** **valahova**, azaz akár körzetes, akár nem körzetes iskolába kívánja beíratni gyermekét, mindenképpen jelentkeznie kell az általános iskolánál, amely vagy online módon vagy személyesen történhet meg.

1. **Az online beiratkozás esetén** a beiratkozáshoz szükséges eredeti dokumentumok bemutatására a **2021/2022. tanév első napjáig (2021. szeptember 1.) kerülhet sor.**
2. A beiratkozás adatainak felvétele indokolt esetben, a beiratkozást lefolytató iskola által szabályozott módon, **személyesen is megtörténhet 2021. április 15-én és 16-án, a járványügyi veszélyhelyzet miatt megkövetelt egészségügyi szabályok szigorú betartása mellett.**Ez a következőképpen alakul iskolánkban:

*(ide kell begépelni az intézmény saját eljárásrendjét, amit akkor kell alkalmazni, ha a szülők személyes jelenlétével történik a beiratkozás, vagyis ha nem élnek az online módon történő ügyintézés lehetőségével, és bemennek az iskolába beírhatni a leendő 1. osztályos gyermeket)*

1. A fentiek után, akár online, akár személyesen történt a jelentkezése az iskolába, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, **nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldik el a tájékoztatásukat Önnek.**
2. **A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára hit- és erkölcstan vagy etika órát választja.** A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.
3. **A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében.** A Salgótarjáni Tankerületi Központ által fenntartott a körzetes iskolák körzethatárairól az iskolánk weblapján/az iskola bejáratánál elhelyezett hirdetmény útján/egyéb helyben szokásos módon szerezhet információt.   
   Az online vagy a személyes beiratkozás rendjével kapcsolatos további kérdéseivel kérjük, keresse intézményünket az alábbi elérhetőségeken: ………………………………….

X.Y. intézményvezető/tagintézmény-vezető